《己酉生日敬次靖节先生掇挽歌辞三首》
宋代·叶茵

自古皆有死，载歌酹清觞。
嗟予早失怙，艰阻亦备尝。
母兮岁六十，终古青松傍。
陟冈恸伯氏，忘簪悲孟光。
后波逐前波，同归溟漠乡。
飘风相飞旐，举铎声央央。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。